**REPUBLIKA HRVATSKA**

**ŽUPANIJA KOPRIVNIČKO- KRIŽEVAČKA**

**OSNOVNA ŠKOLA KLOŠTAR PODRAVSKI**

**KLASA: 400-08/16-01/30**

**URBROJ:2137-38-16-1**

**Kloštar Podravski, 29.12.2016.**

**OBRAZLOŽENJE FINANCIJSKOG PLANA OSNOVNE ŠKOLE KLOŠTAR PODRAVSKI ZA RAZDOBLJE 2017.-2019.**

1. **Sažetak djelokruga rada Osnovne škole Kloštar Podravski**

Osnovna škola Kloštar Podravski je odgojno-obrazovna ustanova koja je osnovana radi odgoja i osnovnog obrazovanja djece. Osnovna škola Kloštar Podravski obuhvaća odgoj i obrazovanje djece na području naselja Kloštar Podravski, Podravske Sesvete, Mekiš, Brodić, Kozarevac, Prugovac i Suha Katalena. Sjedište škole je u Kloštru Podravskom. Područna osmogodišnja škola je u Podravskim Sesvetama i jedina je škola u kojoj je nastava organizirana i u jutarnjoj i u poslijepodnevnoj smjeni. U MŠ Kloštar i ostalim Područnim školama, nastava je organizirana u jutarnjoj smjeni. Područni razredni odjeli I. - IV. razreda su u Kozarevcu, Prugovcu i Suhoj Kataleni.

Školu početkom školske godine 2016./2017. pohađa ukupno 420 učenika (31 učenik manje nego prošle školske godine), I. - IV. razreda 208 učenika u 14 razrednih odjela, a od V. - VIII. 212 učenika u 13 razrednih odjela (smanjio se jedan razredni odjel u odnosu na prošlu školsku godinu) Nastavu izvodi 14 učitelja razredne nastave i 27 učitelja predmetne nastave. Škola ima 3 stručna suradnika i 15 zaposlenika administrativnog i tehničkog osoblja. Približna kretanja broja učenika i učitelja planiraju se i u narednom trogodišnjem razdoblju.

Nastava se, redovna, izborna, dopunska i dodatna, izvodi prema nastavnim planovima i programima koje je donijelo Ministarstvo znanosti, obrazovanja i športa te školskom kurikulumu za školsku godinu 2016./2017.

 Program rada Osnovne škole Kloštar Podravski je sadržan u Programu rada Škole za 2016./2017. godinu, a cilj programa je odgoj i osnovno obrazovanje djece, te uspješan završetak osnovnog obrazovanja.

1. **Obrazloženje programa rada školske ustanove**

**MATERIJALNA/INFORMATIČKA OPREMLJENOST ŠKOLE**

* U sklopu MŠ i PŠ nalaze se dvije informatičke učionice, sve zbornice te pojedine učionice opremljene su računalima
* Sve škole posjeduju projektore koji im služe za kvalitetno izvođenje nastave
* **CILJ:** - odgoj i osnovno obrazovanje djece te uspješan završetak osnovnog obrazovanja, podizanje kvalitete nastave na što višu razinu, kontinuirano i kvalitetno usavršavanje nastavnika,
* Poticanje kvalitetne komunikacije na relacijama profesor-učenik-roditelj, učenik-učenik, učenik- profesor te komunikacije između samih zaposlenika

**STRUČNE EKSKURZIJE UČENIKA**

 Planirane školske ekskurzije u školskoj godini 2016./2017.:

* 1.-4. PŠ PS,1.-4. MŠ Kloštar, 1.4.PŠ Suha Katalena, PŠ Prugovac, PŠ Kozarevac- posjet

 Zagrebu i okolici (lipanj,2017.)

* 5.razred – Krapina (lipanj, 2017.)
* 6.razred – Plitvička jezera (svibanj, 2017.)
* 7.razred- maturalno putovanje (destinacija prema dogovoru) (lipanj, 2017.)
* 8.razred- jednodnevni izlet-Vukovar (svibanj, 2017.)
* 7.-8. r – posjet kazalištu - Zagreb i Tehničkom muzeju (ožujak ,2017)

**ŠKOLA PLIVANJA/MATURALNO PUTOVANJE**

Učenici 3.-ih i 7.-ih razreda svake godine pohađaju

* 3.razred- Škola plivanja-Koprivnica (bazeni Cerine)
* 7.razred- Maturalno putovanje (destinacija prema dogovoru)

**STRUČNO OSPOSOBLJAVANJE UČITELJA**

Učitelji OŠ Kloštar Podravski dugogodišnje se usavršavaju na slijedeći način:

* Stručno usavršavanje u školi
* Stručno usavršavanje organizirano od strane Agencije za odgoj i obrazovanje

 (seminari, stručni skupovi, županijska stručna vijeća eng.jezika, fizike i razredne nastave)

* Posjet Interliberu (Zagreb)
* Stručna ekskurzija na kraju nastavne godine (destinacija prema dogovoru)

**TERENSKE NASTAVE**

**NAPOMENA: -radi financijskih razloga terenska nastava je znatno reducirana**

Planirane dugogodišnje terenske nastave u OŠ Kloštar Podravski su:

* Posjet pekari ''Dergez'', pročišćivaču voda, banki, galeriji, vatrogasnoj postaji, zdravstvenim

 ustanovama

* Posjet policijskoj postaji Đurđevac
* Putovanje vlakom na relaciji Kloštar Podravski – Bjelovar
* Posjet županijskom središtu – Koprivnici i glavnom gradu RH – Zagrebu
* Posjet etno kući ''Karlovčan''
* Posjet Gradskoj knjižnici Đurđevac – u mjesecu knjige (studenomu)
* Posjet muzeju/etnografskoj zbirci, sakralnim objektima
* Posjet Domu za starije i nemoćne osobe Šandrovac
* Posjet kazalištu i kinu, Đurđevačkim pijescima

**PROJEKTNA NASTAVA**

Dugogodišnji projekti u OŠ Kloštar Podravski

1. školski razredni projekti (vezani uz svaku školsku godinu- prema dogovoru)
2. Preventivni programi- ''Nisi sam'' ,''Jedno od pet'' ( Kampanja Vijeća Europe za suzbijanje seksualnog zlostavljanja nad djecom), ''Zdrav za pet'',''Otvoreni kišobran'' (program suzbijanja ovisničkih oblika ponašanja, pušenja i pijenja alkohola te konzumiranja drugih sredstava) –projekti vezani uz sprečavanje nasilja (vršnjačkog) i ovisnosti, treninzi socijalnih vještina, radionice.
3. Humanitarni projekti- Akcija ''1.000 radosti''-prikupljanje novčanih sredstava za obitelji kojima je potrebna pomoć te uplata novčanih sredstava na račun Hrvatskog Caritasa
4. Projekti vezani uz poticanje čitanja – ''Čitanjem do zvijezda'', ''Čitamo mi, u obitelji svi'',

 ''Lansirajmo ljubav prema čitanju'', ''Čitajmo najmlađima''

**INTEGRIRANI NASTAVNI DANI**

Dugogodišnji planirani integrirani dani u OŠ Kloštar Podravski

* Dani kruha- listopad
* Dan planeta Zemlje-travanj
* Razni tematski dani (Valentinovo, Sv. Nikola, Majčin dan, Halloween, Dan ružičastih

 majica i sl. )

**ŠKOLSKA NATJECANJA**

OŠ Kloštar Podravski sudjeluje ili je organizator slijedećih oblika natjecanja:

* Školska natjecanja (predmetna natjecanja/ sportska natjecanja)
* Sudjelovanje na županijskim natjecanjima/kao sudionik ili domaćin (prema planu KKŽ)
* Sudjelovanje na državnim ili regionalnim natjecanjima

**KULTURNO-UMJETNIČKA DJELATNOST ŠKOLE**

Očituje se u:

1. Obilježavanju Olimpijskog dana
2. Dočeku učenika 1.-ih razreda
3. Božićnoj, uskršnjoj i završnoj priredbi tijekom školske godine
4. Oproštaj od učenika 8.-ih razreda
5. Obilježavanju dana škole koji sadrži: Kulturno- umjetnički program, sportske susrete
6. Održavanju ''Likovne kolonije'' (lipanj)

**IZDAVAČKA DJELATNOST ŠKOLE**

Škola svake školske godine izdaje:

1. Školski list ''Naš odjek''

**DOKUMENTACIJA ŠKOLE**

Potrebna dokumentacija za rad škole:

1. Imenici i dnevnici rada razrednih odjela
2. Pripadajući obrasci /ulošci
3. Zapisnici (pr.popravnih ispita)
4. Spomenica škole
5. Matična knjiga
6. Registar učenika
7. Svjedodžbe za učenike
8. Evidencije dop-a/dod-a
9. Obrasci individualnog usavršavanja
10. Obrasci evidencije pripravnika

**PROFESIONALNA ORIJENTACIJA UČENIKA**

Program profesionalne orijentacije obuhvaća:

1. Posjet srednjoškolskim centrima
2. Posjet gosta predavača u školu
3. Posjet učenika predavača srednjih škola

**OSPOSOBLJAVANJE DJELATNIKA ŠKOLE**

U naredne dvije godine predviđeno je osposobljavanje djelatnika:

1. Tečaj higijenskog minimuma
2. Prva pomoć
3. **Zakonske i druge podloge na kojima se zasniva program rada škole**

-Zakon o odgoju i obrazovanju u osnovnoj i srednjoj školi (NN 87/08, 86/09, 92/10,90/11, 105/11, 16/12, 86/12, 126/12, 94/13, 152/14).

-Zakon o ustanovama, (NN 76/93, 29/97, 47/99, 35/08)

-Zakon o proračunu (NN 97/08, 136/12, 15/15), Pravilnik o proračunskim klasifikacijama (NN 26/10,120/13), Pravilnik o proračunskom računovodstvu i računskom planu (NN 114/10, 31/11, 136/12, 124/14, 15/15)

-Upute za izradu prijedloga Financijskog plana za 2017-2019 Upravnog odjela za financije i proračun Koprivničko-križevačke županije od 12. listopada 2016., KLASA: 400-06/16-01/44, URBROJ: 2137/1-07/01-16-2 te Upute Ministarstva financija za izradu proračuna jedinica lokalne i područne (regionalne) samouprave za razdoblje 2017.-2019.

-Školski kurikulum Osnovne škole Kloštar Podravski za školsku godinu 2016./2017.

**IV. Usklađeni ciljevi, strategija i programi s dokumentima dugoročnog razvoja**

Ciljevi, strategija i programi s dokumentima dugoročnog razvoja nalaze se u Državnom pedagoškom standardu, Nacionalnom kurikulumu i Nastavnom planu i programu škole. Osnovna škola Kloštar Podravski donosi godišnji operativni plan i školski kurikulum, prema planu koje je donijelo Ministarstvo znanosti, obrazovanja i sporta.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

Školi će prioritet i dalje biti pružanje osnovnoškolskog obrazovanja i odgoj djece. U narednom trogodišnjem razdoblju nastojat će se podići kvalitetu nastave na što višu razinu, na načine konstantnih usavršavanja nastavnika te podizanjem materijalnih i drugih uvjeta, prema mogućnostima, na viši standard.

Učenike će se poticati i ohrabrivati na izražavanje njihovih talenata, kreativnosti, sposobnosti i drugih vještina kroz uključivanje u slobodne aktivnosti, projekte, školske priredbe i manifestacije.

**Pokazatelji uspješnosti**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedi-nica | Polazna vrijednost | Izvor podataka | Ciljana vrijednost (2017.) | Ciljana vrijednost (2018.) | Ciljana vrijednost (2019.) |
| Povećanje broja osvojenih mjesta (prva tri) na županijskim/državnim natjecanjima | Učenike se potiče na učenje, stjecanje novih znanja, izražavanje sposobnosti, ali se i testira kvaliteta rada učitelja s nadarenim učenicima | broj | 4 | Škola | 5 | 6 | 7 |

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedi-nica | Polazna vrijednost | Izvor podataka | Ciljana vrijednost (2017.) | Ciljana vrijednost (2018.) | Ciljana vrijednost (2019.) |
| Povećanje broja školskih priredbi/projekata/događanja | Poticanje učenika na izražavanje talenata, kreativnosti, sposobnosti i vještina te na timski rad | broj | 8 | Škola | 9 | 10 | 11 |

1. **Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada Osnovne škole Kloštar Podravski su:

**1 ) Aktivnost 579000 -** **Prihodi iz proračuna za financiranje rashoda poslovanja, skupina 636, državni proračun za financiranje rashoda za zaposlenike**

Planirano je da će se u 2017. godini iz državnog proračuna ostvariti 6.709.300 kn prihoda, 2018. godini 6.704.200 kn prihoda te u 2019. godini 6.715.500 kn prihoda. Predviđa se da će tijekom 2017. godine jedna učiteljica ići u mirovinu, dok bi se u 2018. godini mogli povećati rashodi radi odlaska nekoliko djelatnika u mirovinu.

**2)** **Aktivnost 100052** **-** **Prihodi iz proračuna za financiranje rashoda poslovanja, skupina 671, županijski proračun za materijalne rashode**

Planirano je da će se u 2017. godini iz županijskog proračuna ostvariti 338.851 kn prihoda, 2018. godini 338.851 kn prihoda te u 2019. godini 338.851 kn prihoda. Prihodima iz županijskog proračuna predviđeno je financiranje materijalnih rashoda.

**3) Aktivnost 10053 i 100048, 100025-** **Prihodi iz proračuna za financiranje rashoda poslovanja, skupina 671, županijski proračun – izvan zakonskog standarda za materijalne rashode**

Planirano je da će se u 2017. godini iz županijskog proračuna – izvan zakonskog standarda ostvariti 199.326 kn prihoda, 2018. godini 199.326 kn prihoda te u 2019. godini 199.326 kn prihoda. Prihodima iz županijskog proračuna iznad zakonski standard predviđeno je financiranje rashoda za županijsko natjecanje, rashoda za energiju, rashoda za plaće pomoćnika u nastavi, u sklopu EU projekta ''Prilika za sve'' te rashoda za namirnice u sklopu projekta ''Svi u školi, svi pri stolu''.

**4)** **Aktivnost 100136** - **Pomoći iz proračuna (ŽSV) – skupina 636, prihodi iz proračuna za financiranje rashoda za županijska stručna vijeća iz engleskog jezika, fizike i razredne nastave**

Planirano je da će se u 2017. godini ostvariti 3.000 kn prihoda, 2018. godini 3.000 kn prihoda te u 2019. godini 3.000 kn prihoda za županijska stručna vijeća. Ovim prihodima je predviđeno financiranje materijalnih rashoda.

**5) Vlastiti prihodi – prihodi od najma stana u PŠ Suha Katalena te prihodi od depozita po viđenju, skupina prihoda 641 i 652**

Planirano je da će se u 2017. godini od vlastitih prihoda ostvariti 2.300 kn prihoda, u 2018. godini 2.300 kn prihoda te u 2019. godini 2.300 kn prihoda. Ovim prihodima je predviđeno financiranje materijalnih rashoda.

**6) Ostali nespomenuti prihodi – hzzz i ostalo – skupina 634, prihodi za osobe na stručnom osposobljavanju**

Planirano je da će se u 2017. godini od ostalih nespomenutih prihoda ostvariti 20.000 kn, u 2018. godini 20.000 kn te u 2019. godini 20.000 kn. Ovim prihodima je predviđeno financiranje materijalnih rashoda (naknade troškova osobama izvan radnog odnosa).

**7) Prihodi od prodaje proizvoda i robe – prihodi od prodaje proizvoda i robe školske zadruge ''Kotačica'', skupina prihoda 661**

Planirano je da će se u 2017. godini od prodaje proizvoda i robe školske zadruge ostvariti 3.000 kn, u 2018. godini 3.000 kn te u 2019. godini 3.000 kn. Ovim prihodima je predviđeno financiranje materijalnih rashoda (naknade troškova zaposlenima, rashodi za materijal i energiju te ostali nespomenuti rashodi).

**8)** **Pomoći i ostali nespomenuti prihodi (prihodi iz proračuna Općine Kloštar Podravski i Općine Podravske Sesvete, prihodi za međuopćinska natjecanja) za financiranje materijalnih rashoda poslovanja, skupina 636**

Planirano je da će se u 2017. godini iz proračuna Općine Kloštar Podravski i Općine Podravske Sesvete te od prihoda za međuopćinska natjecanja ostvariti 37.000 kn prihoda, 2018. godini 37.000 kn prihoda te u 2019. godini 37.000 kn prihoda. Ovim prihodima je predviđeno financiranje materijalnih rashoda (rashodi za usluge, materijal i energiju, ostali nespomenuti rashodi poslovanja.)

**9) Donacije – tekuće i kapitalne, namjenska sredstva, skupina 663**

Planirano je da će se u 2017. godini od donacija fizičkih i pravnih osoba, neprofitnih organizacija ostvariti 21.000 kn prihoda, u 2018. godini 21.000 kn prihoda te u 2019. godini 21.000 kn prihoda. Ovim prihodima je predviđeno financiranje materijalnih rashoda te rashoda za nabavu nefinancijske imovine (planira se kupnja knjiga za školsku knjižnicu u iznosu od 5.000 kn.

**10)** **Ostali nespomenuti prihodi i Prihodi od prodaje proizvoda i roba (Prihodi po posebnim propisima, prihodi od sufinanciranja, uplate roditelja za prehranu učenika, za izlete i sl.), skupina 652 i 661**

Planirano je da će se u 2017. godini od sufinanciranja roditelja za prehranu u školskoj kuhinji, za izlete učenika, prihoda po posebnim propisima, ostalih nespomenutih prihoda te prihoda od prodaje proizvoda i roba ostvariti 289.800 kn prihoda, u 2018. godini 289.800 kn prihoda te u 2019. godini 289.800 kn prihoda. Ovim prihodima je predviđeno financiranje materijalnih rashoda (uredski materijal, naknade troškova zaposlenima, rashodi za materijal i energiju, ostali nespomenuti rashodi).

**11) Prihodi od prodaje proizvedene imovine – prihodi od prodaje proizvedene imovine, npr. klupa, stolica ili ostale imovine škole- skupina prihoda 722**

Planirano je da će se u 2017. godini od prodaje proizvedene imovine ostvariti 2.000 kn prihoda, u 2018. godini 2.000 kn prihoda te u 2019. godini 2.000 kn prihoda. Ovim prihodima je predviđeno financiranje nove proizvedene opreme (postrojenja i opreme).

Indeksi rasta, odnosno pada koje je škola dužna primijeniti u planiranju rashoda koji se planiraju prema minimalnom standardu te rashoda za zaposlene definirani su Uputama i Smjernicama za izradu proračuna 2017.-2019. godine na sljedeći način:

|  |  |
| --- | --- |
|  | Projekcije |
| 2017. | 2018. | 2019. |
| Rashodi za zaposlene | na istoj razini kao što su planirani i za 2016. godinu | na većoj razini u odnosu kako su planirani za 2017. godinu | Na većoj razini u odnosu kako su planirani za 2018. godinu |
| Materijalni rashodi | na istoj razini kao što su planirani i za 2016. godinu | na istoj razini kao što su planirani i za 2017. godinu | na istoj razini kao što su planirani i za 2018. godinu |
| Rashodi za nabavu imovine | na istoj razini kao što su planirani i za 2016. godinu | na istoj razini kao što su planirani i za 2017. godinu | na istoj razini kao što su planirani i za 2018. godinu |

U pogledu rashoda za nabavu nefinancijske imovine, za 2017. godinu, trenutno je za školu Kloštar cilj nabava nekoliko računala (budući su početkom školske godine uvedeni e-dnevnici) te opremanje školske knjižnice novim lektirama, a što bi u narednom trogodišnjem razdoblju prema procjenama trebalo biti i ostvareno.

1. **Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

U školskoj godini 2015./2016. upisan je 451 učenik. Na kraju školske godine 449 učenika je pozitivno ocijenjeno , dok 2 učenika nisu završila razred i upućeni su na ponavljanje razreda. U razdoblju od 16.6.2016. – 27.06.2016. godine je organiziran dopunski rad iz 4 predmeta, iz matematike, engleskog jezika, fizike i biologije te su svi učenici pozitivno ocijenjeni.

Na županijskim natjecanjima sudjelovalo je 16 naših učenika i 2 učenika na državnom natjecanju. Učenica Ana Uremović je osvojila 1.mjesto na županijskom natjecanju iz njemačkog jezika. Učenik Joško Pavunić je osvojio 1.mjesto na županijskom natjecanju iz tehničke kulture (strojarske konstrukcije) te je sudjelovao na državnom natjecanju i osvojio 14.mjesto. Učenica Ana Uremović je osvojila 1.mjesto na tehničkom natjecanju iz tehničke kulture (elektrotehnika) te je sudjelovala na državnom natjecanju gdje je osvojila 8.mjesto. Na županijskom natjecanju iz biologije učenik Nino Lončar osvojio je 2.mjesto, Mia Posavec 2.mjesto na županijskom natjecanju iz povijesti, učenik Joško Pavunić 3.mjesto na županijskom natjecanju iz kemije. Učenici su sudjelovali još na županijskim natjecanjima iz matematike, hrvatskog jezika, engleskog jezika, fizike, na Lidranu te na ostalim međuškolskim natjecanjima.

OŠ Kloštar Podravski bila je domaćin županijskog natjecanja iz matematike, u veljači 2016. godine,a za što je utrošeno 7.190 kn (prehrana sudionika, prijevoz te ugovori o djelu)

Tijekom školske godine 2015./2016. učenici su išli na ekskurzije u Osijek-Kopački rit - Bizovac, Zagreb, Papuk-Višnjica, Plitvička jezera – Rastoke, Krapinu, Varaždin, Ogulin, maturalno putovanje u Zaostrog (sedmi razred), dok su treći razredi pohađali Školu plivanja u Koprivnici na bazenima Cerine.

Naši djelatnici su se stručno usavršavali na seminarima, stručnim aktivima te drugim oblicima nadogradnje na što je do kraja 2016. godine utrošeno oko 14.400 kn.

1. **Ostala obrazloženja i dokumentacija**

Prilog ovom obrazloženju su prijedlozi financijskih planova za trogodišnje razdoblje 2017.-2019. u kojima su iskazani prihodi i rashodi po izvorima financiranja i brojčani podaci o prihodima i rashodima na trećoj razini računskog plana. U općem djelu prijedloga financijskog plana za trogodišnje razdoblje iskazani su ukupni prihodi i rashodi poslovanja Osnovne škole Kloštar Podravski, kao i manjak prihoda poslovanja prema procjeni.

U Kloštru Podravskom, 29.12.2016.godine

 Ravnatelj Zamjenica predsjednika školskog odbora

 \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 Mirko Šandrovčan Mihaela Globan Lisjak